**Den store specialist til små mængder**

**GEMÜ 567 BioStar****control**

**Ventilen GEMÜ 567 BioStar control er den nye, sikre løsning til mediereguleringer fra 0,08 til 4,1 m³/h.**

Tætningen er udført med en PTFE-membran med PD-teknologi (plug diaphragm), som kombinerer fordelene ved en membranventil med fordelene ved en sædeventil. Samtidig fås ventilen både med lineær og logaritmisk reguleringskarakteristik.

Ofte anvendes aseptiske membranventiler som reguleringsventiler til sterile processer. Med disse ventiler kan små mængder ikke reguleres eller kun reguleres med utilstrækkelig nøjagtighed. Dette problem løses af den nye 2/2-vejs-membran-sædeventil med reguleringsnål eller reguleringskonus. Tætningen til aktuatoren udføres med en PTFE-membran i overensstemmelse med FDA- og USP Class VI. Den sikrer i kombination med en tallerkenfjeder en permanent, temperaturuafhængig tætning, således at efterspænding af membranen bortfalder. I forhold til bælgventiler muliggør den hygiejnevenlige konstruktion en væsentligt bedre rengøring af ventilen.

Andre særlige forhold er muligheden for integration af en bypass-funktion samt mulighed for indbygning af membran-sædeventilen i en flervejs-ventilblok (GEMÜ M-Block). I bypass-udførelsen kan hjørneenheden udføres både med manuelt og pneumatisk betjent bypass. Begge varianter muliggør lettere rengøring og større flow.

Når GEMÜ 567 BioStar control integreres i en M-Block, kan flere funktioner integreres på meget lidt plads. Derudover mindskes pladsbehovet væsentligt, og montering samt behov for svejsning reduceres.

Også når det gælder hygiejnisk sikkerhed, er ventilen optimalt udstyret: Den opfylder både standarderne for EHEDG-rengøringstesten samt standarderne iht. den amerikanske 3A-definition.

Reguleringsarmaturet anvendes f.eks. til dosering af små mængder i drikkevareindustrien i forbindelse med inline-miksere (f.eks. til vitaminer, farvestoffer og andre tilsætningsstoffer), til regulering af sterildamp og -luft (f.eks. i DIP-processer) samt ved til- og fraløbsregulering af bioreaktorer inden for farmaindustrien

GEMÜ 567 BioStar control kan leveres i de indvendige diametre DN 8 til DN 20. Her fremstilles huset som standard af massivt materiale med en overfladekvalitet på Ra 0,4 µm. Ud over PTFE-membranen anvendes en anden tætning af FKM. En undtagelse er her 3A-varianten, hvor det komplette tætnings- og reguleringselement består af ét stykke i samme materiale (PTFE).